Kráľova skala (vrch v Nízkych Tatrách)

Kráľova skala () je vrch v Nízkych Tatrách. Leží nad Telgártom, približne  juhozápadne od Popradu. 

 Poloha 
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Banskobystrickom kraji, v okrese Brezno a zasahuje na katastrálne územia obcí Šumiac a Telgárt. Najbližšími sídlami sú južne situované obce Telgárt a Šumiac, severovýchodne leží Vernár. Vrch je súčasťou Národného parku Nízke Tatry.

 Opis 
Kráľova skala leží na juhovýchodnom úbočí mohutnej Kráľovej hole () na východnom okraji Kráľovohoľských Tatier. Východne leží Popová () a Gregová (), južne Priehybka (), Čelo () a Grúň (), západne Ždiarna () a Orlová () a severne Kráľova hoľa, Tri kopce (), Úplaz () a Košarisko ().Nízke Tatry - Kráľova hoľa. Letná turistická mapa. 1 : 50 000. Harmanec: VKÚ, a. s. Oblasť patrí do povodia Hrona, kam smerujú i potoky, odvodňujúce svahy Kráľovej skaly. Blízkym sedlom prechádza lesná cesta z obce Šumiac k vysielaču na Kráľovej holi a vrcholom vedie turistická trasa z Telgártu. 

 Výhľady 
Vrcholovú skalnatú časť pokrýva nízka hôľnatá vegetácia s nesúvislým porastom kosodreviny, ktoré umožňujú nerušený kruhový rozhľad. Pri vhodných podmienkach je možné pozorovať vrcholy Nízkych Tatier, no tiež Kremnické vrchy, Poľanu, Veporské, Stolické a Volovské vrchy, Spišsko-gemerský kras, Branisko, Levočské vrchy a východný okraj Vysokých Tatier.

 Prístup 
náhľad|vpravo|250px|Kráľova skala pri Šumiac
 po  zelenej turistickej značke:
 od juhovýchodu z Telgártu cez Štráfy
 z vrcholu Kráľovej hole (Cesta hrdinov SNP) cez sedlo Snehová jama
 po  modrej značke zo Šumiaca cez Predné sedlo ()
 cestou z obce Šumiac cez sedlo Snehová jama

 Referencie 

 Iné projekty 

 Pozri aj 
 Kráľova hoľa (geomorfologická časť)
 Kráľovohoľské Tatry
 Zoznam vrcholov v Nízkych Tatrách
 Národný park Nízke Tatry

 Externé odkazy 
 Poloha na turistickej mape
 Kráľovohoľské Tatry - Natura 2000

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Šumiac
Kategória:Telgárt